CELEX: 32022R0981
Language: sl
Date: 2022-06-23 00:00:00
Title: Izvedbena uredba Komisije (EU) 2022/981 z dne 23. junija 2022 o spremembi Izvedbene uredbe (EU) 2021/546 o uvedbi dokončne protidampinške dajatve in dokončnem pobiranju začasne dajatve, uvedene na uvoz iztiskanih izdelkov iz aluminija s poreklom iz Ljudske republike Kitajske

24.6.2022   
               
               
                  SL
               
               
                  Uradni list Evropske unije
               
               
                  L 167/93
               
            
         IZVEDBENA UREDBA KOMISIJE (EU) 2022/981
         z dne 23. junija 2022
         o spremembi Izvedbene uredbe (EU) 2021/546 o uvedbi dokončne protidampinške dajatve in dokončnem pobiranju začasne dajatve, uvedene na uvoz iztiskanih izdelkov iz aluminija s poreklom iz Ljudske republike Kitajske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 14(1) Uredbe,
         ob upoštevanju naslednjega:
         
                     (1)
                  
                  
                     Za uvoz iztiskanih izdelkov iz aluminija s poreklom iz Ljudske republike Kitajske veljajo dokončne protidampinške dajatve, uvedene z Izvedbeno uredbo Komisije (EU) 2021/546 (2).
                  
               
                     (2)
                  
                  
                     Družba Guangdong Huachang Aluminium Factory Co., Ltd., dodatna oznaka TARIC (3) C575, za katero velja stopnja protidampinške dajatve v višini 22,1 % za sodelujoče nevzorčene proizvajalce, je 9. junija 2021 (v nadaljnjem besedilu: datum zahtevka) obvestila Komisijo, da je svoje ime spremenila v Guangdong Huachang Group Co., Ltd.
                  
               
                     (3)
                  
                  
                     Družba je Komisijo zaprosila za potrditev, da sprememba imena ne vpliva na upravičenost družbe do stopnje protidampinške dajatve, ki se je zanjo uporabljala pod njenim prejšnjim imenom.
                  
               
                     (4)
                  
                  
                     Komisija je preučila predložene informacije in ugotovila, da je bila sprememba imena ustrezno evidentirana pri ustreznih organih in ni privedla do novih odnosov z drugimi skupinami družb, ki jih Komisija ni preiskala.
                  
               
                     (5)
                  
                  
                     V skladu s tem sprememba imena ne vpliva na ugotovitve iz Izvedbene uredbe (EU) 2021/546 in na stopnjo protidampinške dajatve, ki se uporablja za družbo.
                  
               
                     (6)
                  
                  
                     Dokazi v spisu so tudi potrdili, da se sprememba imena uporablja od 26. aprila 2021, saj je na ta dan spremembo imena odobrila uprava za regulacijo trga Foshan Nanhai.
                  
               
                     (7)
                  
                  
                     Glede na premisleke iz zgornjih uvodnih izjav je Komisija menila, da je primerno spremeniti Izvedbeno uredbo (EU) 2021/546, da se upošteva spremenjeno ime družbe, ki je bilo prej dodeljeno dodatni oznaki TARIC C575. Sprememba imena bi zato morala začeti veljati z datumom zahtevka, tj. 9. junijem 2021.
                  
               
                     (8)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            
               1.   Priloga k Izvedbeni uredbi (EU) 2021/546 se spremeni:
               
                  
                              „Guangdong Huachang Aluminium Factory Co., Ltd.
                           
                           
                              C575“
                           
                        
               se nadomesti z:
               
                  
                              „Guangdong Huachang Group Co., Ltd.
                           
                           
                              C575“
                           
                        
            
            
               2.   Dodatna oznaka TARIC C575, ki je bila prej dodeljena družbi Guangdong Huachang Aluminium Factory Co., Ltd., se za družbo Guangdong Huachang Group Co., Ltd. uporablja od 9. junija 2021.
            
            
               3.   Vse dokončne dajatve, plačane na uvoz izdelkov, ki jih proizvaja družba Guangdong Huachang Group Co., Ltd., ki presegajo protidampinško dajatev, določeno v členu 1(2) Izvedbene uredbe (EU) 2021/546 za družbo Guangdong Huachang Aluminium Factory Co., Ltd., se povrnejo ali odpustijo v skladu z veljavno carinsko zakonodajo.
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. junija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2021/546 z dne 29. marca 2021 o uvedbi dokončne protidampinške dajatve in dokončnem pobiranju začasne dajatve, uvedene na uvoz iztiskanih izdelkov iz aluminija s poreklom iz Ljudske republike Kitajske (UL L 109, 30.3.2021, str. 1).
         
            (3)  Integrirana tarifa Evropske unije.